Alexander Rybak

Alexander Rybak (, , født 13. maj 1986 i Minsk i Sovjetunionen, nu Hviderusland) er en norsk musiker, komponist og skuespiller bosat på Nesodden udenfor Oslo. Han vandt Eurovision Song Contest 2009 med 387 point med sangen "Fairytale". Det var indtil 2016 det højeste pointtal, der nogensinde var scoret i Eurovision Song Contest. I 2018 gjorde Rybak comeback i konkurrencen. Han vandt det norske Melodi Grand Prix og var Norges deltager i Eurovision Song Contest 2018 med sangen "That's How You Write a Song".

Privatliv 
Alexander er søn af Natalia Valentinovna Rybak (født 1959), der spiller klaver, og Igor Alexandrovitsj Rybak (født 1954), der spiller violin. Familien boede i Hviderusland indtil han fyldte fire år, hvor de flyttede til Nesodden i Akershus, hvor han stadig bor.

Musikkarriere

Tidlig karriere 
Alexander Rybak har spillet violin og piano siden han var fem år gammel, men han valgte efterhånden at koncentrere sig mest om violinen. Alexander øvede på violin sammen med sin far Igor Rybak helt til han blev 10 år, hvor han begyndte at studere hos professor Isaac Schuldman ved Norges Musikkhøgskole. I den periode spille han også for Vivaldi-orkesteret (ledet af hans far) og Barrat Dues Juniororkester.

Uddannelse 
 Fuldt stipendium ved den prestigefyldte, engelske sommerskole "Meadowmount School of Music", 2003 – gives til 3 studerende årligt på verdensplan. 
 Studentereksamen ved Rud Videregående: Musik, Dans og Drama - 2005 
 Bachelor i udøvende violin ved Barrat Dues Musikinstitut. Topkarakteren A ved afsluttende eksamen, juni 2012

2009: Melodi Grand Prix 

Rybak vandt finalen i Melodi Grand Prix 2009 med sangen "Fairytale", som han har skrevet selv. "Fairytale" er en kærlighedssang inspireret af følelser til en tidligere kæreste. Sangen er sat sammen af russisk-inspirerede ompa-rytmer og norsk folkemusik gennem Rybaks fele. Sammen med Rybak optrådte Frikar Dance Company. Efter kvalifikationen blev han af mange udpeget som klar favorit til at vinde. Sangen solgte efterfølgende over 5000 eksemplarer og blev nr. 1 på VG-listen. Flere nationale og internationale pladeselskaber blev også interesserede i at skrive kontrakt med ham. "Fairytale" blev udgivet som single af selskabet BpopMentometer, og solgte til guld. 21. februar 2009 fik han næsten 750 000 stemmer og vandt finalen i Norsk Melodi Grand Prix 2009, over 600 000 flere stemmer end Tone Damli Aaberge, som blev nummer to. 

Den 14. maj 2009 kvalificerede han sig til finalen i Eurovision Song Contest 2009.

Den 16. maj 2009 vandt han også finalen og fik 387 point, noget som stod klart tidligt efter at sangen havde modtaget 12 point fra flere lande. Det eneste land, der ikke gav ham point var Norge, af den grund at man ikke har lov til at stemme på sit eget land.

2018: Melodi Grand Prix 
I foråret 2018 vandt han Melodi Grand Prix for anden gang med sangen "That's How You Write a Song". Rybak repræsenterede dermed Norge for anden gang i Eurovision Song Contest, der i 2018 fandt sted i Lissabon. Rybak vandt den anden semifinale med 266 point, men i finalen endte han på en 15. plads.

Skuespillerkarriere 
Alexander Rybak har været med i den internationale sucsessopsætning af musikalen Some Sunny Night af Thomas Stanghelle, med instruktion af Daniel Bohr, der blev sat op i Kina, Belgien og USA.

Rybak havde sin første større rolle som felespilleren i Oslo Nye Teaters opsætning af musicalen Spillemand på en tagryg i 2007 og blev for sin indsats i denne rolle belønnet med Heddaprisen.

I foråret 2009 spillede han violinisten Levi i den norske børnefilm Yohan, i rollen som Yussufs søn, der spilledes af Morten Harket og stedsønnen til sigøjnerkvinden Lexya (tidligere Raya), som spilledes af Aylar Lie. I samme film spillede Morten Abel lærer. Rollefiguren bygger på historien om den historiske sigøjnerkvinden Raya.

Diskografi

Studioalbum

Singler

Videografi

Film

Musikvideoer

Udmærkelser, priser og konkurrencer 
 Norges Musikmesterskab
 Kocian-komkurrancen i Tjekkiet

 Vinder af "Sparre Olsen-konkurransen for unge klassiske musikere", i 2000 og 2001.

 Vinder af Anders Jahres Kulturpris i 2004
 Vinder af talentkonkurrencen "Kjempesjansen 2006".
 Vinder af Heddaprisen 2007 for årets nykommer i Norsk Teater, for tittelrollen i "Spellemann På Taket" på Oslo Nye Teater.
 Vinder af Melodi Grand Prix 2009, med højeste pointsum gennem tiderne.
 Vinder af Eurovision Song Contest 2009, med højeste pointsum nogensinde, på det tidspunkt.
 Vinder af Australsk Radios Lytterpris for Europeiske musikere, 2009.
 Vinder af Pressens Pris under Eurovision 2009.
 Vinder af Russisk Grammy for årets nykommer 2010.
 Vinder af "Årets Spillemann" 2010.
 Vinder af kåringen "Årets Internationale Russiske Navn i Moskva" 2011.
 Vinder af kåringen "Årets Landsmand i Hviderusland" 2013. 
Referencer

Eksterne henvisninger 

 

Musikere fra Norge
Skuespillere fra Norge
Vindere af Eurovision Song Contest
Deltagere ved Eurovision Song Contest 2009
Deltagere ved Eurovision Song Contest 2018
Norges Eurovision Song Contest-deltagere